NOTEIKUMI
dalības nodrošināšanai un tirdzniecības norisei 
RĪGAS DZIMŠANAS DIENAS PASĀKUMĀ
11. NOVEMBRA KRASTMALĀ

“Atver Rīgu! Kods: 825”


No 2026.gada 15.augusta plkst. 13.00 līdz 2026.gada 16.augustam plkst. 02.00. 
11. novembra krastmala, Rīga
1. Tirdzniecības organizators ir Rīgas valstspilsētas pašvaldības iestāde “Ziemeļrīgas kultūras apvienība” (turpmāk – Organizators). 
2. Tirdzniecības pretendents ir fiziska vai juridiska persona, kas ir iesniegusi pieteikumu tirdzniecībai (turpmāk – Pretendents).
3. Tirdzniecības dalībnieks ir fiziska vai juridiska persona, kuru Organizators ir apstiprinājis dalībai (turpmāk – Dalībnieks).
4. Piesakoties dalībai un iesūtot aizpildītu pieteikuma veidlapu, ikviens Pretendents apliecina, ka ir pilnībā iepazinies un piekrīt visiem šo noteikumu nosacījumiem. 
5. [bookmark: _Hlk136953511]Tirdzniecības vietas tiks izvietotas Rīgā, 11.novembra krastmalā (pielikumā izvietojuma shēma). 
6. Tirdzniecības vieta šo noteikumu izpratnē ir: 
6.1.  9 (deviņas) numurētas tirdzniecības vietas pilna servisa sabiedriskās ēdināšanas un alkohola tirdzniecībai un 2 (divas) vietas tikai un vienīgi izlejamo dzērienu tirgošanai, t.sk., alkohola tirdzniecība;
6.2.  Tirdzniecības organizators dalībniekam nodrošina divas 3mx3m teltis ar elektrības pieslēgumu, kādu būs norādījis dalībnieks, dzērienu tirgotājam vienu 3mx3m telti ar elektrības pieslēgumu;
7. Tirdzniecības vietas ir numurētas (skatīt izvietojuma shēmu), Pretendents var pieteikties ne vairāk kā uz divām tirdzniecības vietām, kuru numurus tas izvēlēsies slēdzot tirdzniecības līgumu klātienē. Pretendenti tiks uzaicināti attiecīgi pēc pieteikumu iesniegšanas kārtības (sākot ar pirmo pieteikumu). Līgumu slēgšanas datums tiek noteikts 2026.gada 28.jūlijs, VEF Kultūras pils 322.telpa (laiki tiks precizēti). 

II. Prasības Pretendentiem
8. Organizators dalībai Pasākumā aicina pieteikties šādus Pretendentus:
8.1. Ēdināšanas piedāvājumā var iekļaut pilna servisa jebkādus jau iepriekš sagatavotus, lietojamus ēdienus vai uz vietas gatavojamu, lietojamu ēdienu un dzērienus (t.sk., karstie dzērieni un arī alkoholiskie, kur piedāvātās produkcijas spirta daudzums alkoholiskajos dzērienos nedrīkst pārsniegt 15 tilpuma procentus). Sortimentā var arī iekļaut gatavus aukstos salātus, uzkodas, čipšus, grauzdiņus, gaļu un tml. Izmantojamie trauki ēdienam tikai un vienīgi ekoloģiskām prasībām atbilstoši. Dzērienus tirgot tikai un vienīgi izlejamā veidā vai 0,5 l pudelēs no pārstrādājama materiāla. Kategoriski aizliegts tirgot dzērienus stikla vai cita plīstoša materiāla traukos, pudelēs.
9. Pretendentam, atbilstoši normatīvo aktu prasībām, jābūt reģistrētam Valsts ieņēmuma dienestā un saņemtām licencēm par izbraukuma ēdināšanas pakalpojumu sniegšanu, t.sk., alkoholisko dzērienu tirdzniecību izlejamā veidā.
10. Pretendentam, atbilstoši Rīgas domes saistošajiem noteikumiem Nr. 43 “Par kārtību, kādā tiek saskaņota un organizēta ielu tirdzniecība” aizliegts pasākuma laikā pārdot jebkāda veida dzērienus glāzēs vai iepakojumā, kuriem nav nodrošināta atkārtota lietošana. Tiem dalībniekiem, kuri tiks apstiprināti, patstāvīgi jāslēdz līgums ar depozīta nodrošinātāju SIA “Astro”, kontakti: Katrīnas iela 16a, Rīga, tālr.nr.67216696, e-pasts: noma@astro.lv 
11. Pasākuma norises vietā apmeklētājiem jānodrošina, ka tie varēs iegādāties izlejamos dzērienus, papildus samaksājot maksu 2 euro par atkārtoti lietojamas glāzes un/vai karstā dzēriena krūzes izmantošanu. Nododot trauku(s), apmeklētājs atgūs iemaksāto depozīta maksu pilnā apmērā. Dalībnieks var izmantot skaidrs un/vai bezskaidras norēķinus depozīta maksai. 
12. Pasākuma laikā ir aizliegts izvietot jebkāda veida reklāmu, t.sk., savu sadarbības partneru reklāmas (vizuāļus). 

III. Pretendentu pieteikšanās un vērtēšanas kārtība
13. Pieteikties dalībai pasākumā var tikai elektroniski, aizpildot pieteikuma veidlapu (pielikums) un no 2026. gada 21.jūlija plkst. 10:00 līdz 2026. gada 24.jūlijam plkst. 10:00, nosūtot to uz e-pasta adresi ziemelriga@riga.lv. 
14. Pirms vai pēc noteiktā termiņa un/vai uz citu e-pasta adresi iesūtīti Pretendentu pieteikumi netiks reģistrēti un izskatīti.
15. Apstiprinājums par pieteikuma saņemšanu tiks nosūtīts uz to e-pasta adresi, no kuras Pretendents iesūtījis pieteikuma veidlapu.
16. Pretendentam jāiesūta:
16.1. pilnībā un precīzi aizpildīta pieteikuma veidlapa, kurā jāuzrāda detalizēts Pasākumam paredzētais produkcijas sortiments, uzskaitot visu sortimentā iekļauto preču grupas (t.sk., alkoholisko dzērienu) un nosaukumus (tirdzniecības sortiments ar cenām). 
16.2. Pieteikuma veidlapai jāpievieno pašrocīgi parakstīts un ieskanēts apliecinājums par kases aparāta vai VID reģistrētu kvīšu lietošanu, vai ar drošu elektronisko parakstu parakstītu apliecinājumu jāsūta uz e-pasta adresi: ziemelriga@riga.lv. (pielikums Nr.2.)
16.3. Pieteikumu veidlapai jāpievieno pašrocīgi parakstīts un ieskenēts apliecinājums par speciālo iekārtu lietošanu atbilstoši normatīvajiem aktiem, ražotāja prasībām un ugunsdrošību ievērošanu, vai ar drošu elektronisko parakstu parakstīts apliecinājums jāsūta uz e-pasta adresi: ziemelriga@riga.lv. (pielikums Nr.3.).
16.4. Pretendentam, iesūtot aizpildītu pieteikuma veidlapu, jāpievieno papildus uzskates materiālus par sortimentu – aprakstu, 3 fotogrāfijas vai norādi un savu mājaslapu (lai saskaņotu vizuālo tēlu). 
17. Pretendentu pieteikumi, kas neatbilst 14. punkta prasībām un/vai ir nepilnīgi aizpildīti tiks reģistrēti, bet netiks izskatīti dalībai Pasākumā.
18. Organizators nesazinās ar Pretendentu un nenorāda nepilnības Pretendenta iesūtītajā pieteikuma veidlapā, ja tādas tiek konstatētas, saņemot Pretendenta pieteikumu.
19. Organizators izvēlēsies Pretendentus, atbilstoši iesniegtajai kārtībai (kurš būs iesniedzis visagrāk) un kuru pieteikumos ir iekļauta visa informācija.
20. Organizatora tiesības:
20.1. apstiprināt dalībai Pasākumā tos Pretendentus, kuru piedāvājums, saskaņā ar komisijas novērtējumu, atbilst visām šo noteikumu prasībām;
20.2. neapstiprināt dalību Pasākumā tiem Pretendentiem, kuru produkcijas saturs un/vai kvalitāte komisijas novērtējuma rezultātā atzīta par Pasākumam neatbilstošu. Atteikuma gadījumā komisijas lēmums netiek pārskatīts.
21. Organizatora nolēmumi attiecībā uz tirdzniecības Dalībnieku atlasi un tirdzniecības vietu izkārtojumu ir galīgi un nav apstrīdami.
22. Apstiprinājums vai atteikums dalībai Pasākumā katram Pretendentam tiks nosūtīts uz pieteikuma veidlapā norādīto e-pasta adresi vai personīgi piezvanot uz norādīto kontakttālruni (Pretendentam pieteikumā jānorāda eksistējoša, aktīva e- pasta adrese un kontaktpersona). 

IV. Dalības maksa un norēķinu kārtība
23. Dalībnieks, veic līdzdalības maksājumu: „Līdzfinansējums kultūras programmas nodrošināšanai” 
23.1. par vienu sabiedriskās ēdināšanas tirdzniecības vietu 2265.12 euro (divi tūkstoši divi simti sešdesmit pieci euro un 12 euro centi), t.sk., PVN;
23.2. par vienu izlejamo dzērienu tirgošanai, t.sk., alkohola tirdzniecības vietu  1132.56 euro (viens tūkstotis viens simts trīsdesmit divi euro un 56 euro centi), t.sk., PVN.
24. Dalībnieks, kas ir saņēmis apstiprinājumu dalībai Pasākumā, maksājumu var veikt, izmantojot bankas starpniecību, saskaņā ar Organizatora izrakstīto rēķinu, iemaksājot līdzdalības maksājumu rēķinā norādītajā kontā. Līdzdalības maksājumam ir jābūt ieskaitītam Organizatora norādītajā kontā līdz 2026. gada 12.augustam, pretējā gadījumā apstiprinājums dalībai Pasākumā tiek anulēts par to paziņojot Dalībniekam personīgi;

V. Dalībnieka tirdzniecības atļaujas saņemšanas kārtība
25. Dalībnieks, kurš būs veicis dalības maksas samaksu saskaņā ar izrakstīto rēķinu, tiks izsniegta tirdzniecības atļaujas kopija tirdzniecības norises dienā. 
26. Parakstoties par tirdzniecības atļaujas saņemšanu un veicot maksājumu, Dalībnieks vai tā pilnvarotā persona apliecina, ka piekrīt visiem noteikumu nosacījumiem.

VI. Tirdzniecības organizēšana
27. Tirdzniecības vietu iekārtošana, tirdzniecība un demontāža:
	
	datums
	no
	līdz

	iekārtošana
	2026. gada 15.augusts
	plkst. 07:00
	plkst.12:30

	demontāža
	2026. gada 16.augusts
	plkst.02:00
	plkst. 08:00

	tirdzniecība 
	2026. gada 15.augusts
	plkst.13:00
	plkst.00:00

	
	2026.gada 16.augusts
	plkst.00:00
	plkst.02:00



	Tirdzniecības laikā aizliegta papildu produkcijas piegāde, izmantojot autotransportu līdz tirdzniecības vietai (pasākuma laikā jebkāda veida transportlīdzekļu kustība ir aizliegta).
28. Dalībniekam nebūs iespēja novietot transporta līdzekļus pasākuma teritorijā. Organizators nodrošinās 2 (divas) iebraukšanas atļaujas pasākuma norises vietā, iepriekš piesakot transportam nepieciešamo atļauju, norādot auto transporta valsts numura zīmi, auto vadītāja vārdu, uzvārdu un telefona numuru (ja būs nepieciešamas vairāk transportlīdzekļu atļaujas, Pasūtītājs izskatīs tādu iespēju.). 
29. Tirgotājs, piesakoties uz tirdzniecību, izvērtē visus riskus un, aizpildot pieteikumu un nosūtot to Organizatoram, apliecina, ka tam ir saprotami noteikumi.

VII. Dalībnieku pienākumi un atbildība
30. Izsniegtajai tirdzniecības atļaujai tirdzniecības laikā ir jābūt piestiprinātai redzamā vietā. Atļaujā ierakstītā fiziskā persona vai uzņēmuma pārstāvis ir atbildīgs par šo noteikumu ievērošanu un kārtību savā tirdzniecības vietā:
30.1. ja pārbaudes laikā tirdzniecības vietā nav sastopama atbildīgā persona, tirgotais produkcijas veids un/vai saturs atšķiras no pieteikumā reģistrētā un/vai Dalībnieks ir patvaļīgi mainījis ierādīto tirdzniecības vietu un/vai patvaļīgi izvieto preci ārpus ierādītās tirdzniecības vietas, kā arī mainījis tirdzniecības cenu, Organizatoram ir tiesības pieprasīt novērst pārkāpumu;
30.2. ja pārkāpums netiek novērsts, vai tiek izdarīts atkārtoti, Organizatoram ir tiesības vienpusēji sastādīt pārkāpuma konstatācijas aktu, pārtraukt Dalībnieka dalību Pasākumā pirms tā beigām un nākamajos rīkotajos pasākumos atteikt dalību šim Dalībniekam.
31. Dalībnieks pats nodrošina telti darba procesa nodrošinājumam ( “virtuves zonu”, kas izvietota aiz tirdzniecības zonas), tirdzniecības vietai galdus, atkritumu tvertnes virtuves un tirdzniecības zonām. 
32. Tirdzniecības vietā jāievēro mazumtirdzniecības noteikumi un citi tirdzniecību reglamentējoši normatīvie akti, kā arī atsevišķu preču aprites, izplatīšanas, publiskas demonstrēšanas vai reklamēšanas īpašā kārtība, kas noteikta normatīvajos aktos. Katrs Dalībnieks pats ir atbildīgs par normatīvo aktu prasību izpildi. Organizators neatbild par šo prasību ievērošanu no Dalībnieka puses.
33. Dalībniekam pēc administrējošo un kontrolējošo dienestu pieprasījuma ir jāuzrāda visas nepieciešamās tirdzniecības atļaujas.
34. Dalībniekam jānodrošina cenu zīmes visām precēm.
35. Tirdzniecības vietā katrs Dalībnieks pats ir atbildīgs par sanitāro un higiēnas prasību, ugunsdrošības noteikumu un darba drošības noteikumu ievērošanu.
36. Tirdzniecību beidzot, Dalībnieks tirdzniecības vietu atstāj tīru, ražošanas atkritumus ņemot līdzi. Pasākuma norises vietā izvietotie atkritumu konteineri ir domāti Pasākuma apmeklētājiem. Dalībnieks nedrīkst atstāt nekādu aprīkojumu, ja tas tiks izdarīts, Organizators to utilizēs.
37. Par savas realizējamās produkcijas tirgošanas saskaņošanu ar Pārtikas un veterinārā dienesta attiecīgā rajona pārvaldi ir atbildīgs pats Dalībnieks saskaņā ar Pārtikas aprites uzraudzības likumu, Ministru kabineta 2010. gada 12. maija noteikumiem Nr. 440 „Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, EK Regulu Nr. 852/2004 par pārtikas produktu higiēnu.
38. Dalībnieks nav tiesīgs izvietot reklāmu un izplatīt reklāmas materiālus.
39. Dalībnieks nav tiesīgs demontēt tirdzniecības vietu pirms tirdzniecības beigām.
40. Dalībniekam, kurš izmanto tirdzniecības vietu, jāievēro šie noteikumi un citi tirdzniecību reglamentējoši normatīvie akti.
41. Dalībniekam, kuram tiks nodrošināts elektroenerģijas pieslēgums, nepieciešams personiski nodrošināt elektrisko pagarinātāju ~ 25 m.



VIII. Organizatora pienākumi un atbildība
42. Dalībniekam, kuru darbībai nepieciešams izmantot aukstumiekārtas tirdzniecības vietās tiks nodrošināts elektroenerģijas pieslēgums ar jaudu 3F 125 A (Dalībniekiem jānodrošina elektriskie pagarinātāji ~ 25 m). 
43. Organizators nodrošina kultūras programmu un servisus t.sk. sabiedrisko kārtību tirdzniecības norises laikā, sanitārtehnisko mezglu pieejamību u.tml.
44. Ja pieteikums dalībai tirdzniecībai tiek atsaukts no Dalībnieka puses bez attaisnojoša iemesla vai Dalībnieks neierodas par to iepriekš nebrīdinot Organizatoru, tad Organizatoram ir tiesības izmantot pieteikto tirdzniecības vietu pēc saviem ieskatiem, kā arī Organizators neatmaksā Dalībniekam iemaksāto dalības maksu.


	Rīgas valstspilsētas pašvaldības iestādes “Ziemeļrīgas kultūras apvienības direktore”

	L.Kubiļus

